钦定古今图书集成/历象汇编/历法典/第106卷 > 《新法历书四》 > 图
## 钦定古今图书集成/历象汇编/历法典/第106卷 > 《新法历书四》 > 图

道同线丙丁等为距等圈凡戊己等点皆与地平甲乙平行独七政循黄道行则否

若黄道极在天顶则黄道每日一次与地平为一线一瞬则六宫在地平上六宫在地平下矣此非图像可明视浑球则得之离黄

道极圈而外，则出入皆有法。一宫先出，二宫继之，入
亦然。若黄道极圈之内，赤道极之外，则反是。

欲测各点运行，视其出入于地平，测法必以赤道之
升度为其尺度也。何者？赤道恒平行，是名有法，是为
有准分之尺度故。

平球而外，凡各宫出地平上，在黄道俱三十度，赤道
则有长短。测法俱不用黄道之长度，而用赤道上之
黄道升度。

如北极出地十度为丙乙，其黄道初宫出地为丁戊。